Source: https://baschet.ro/liga-nationala-de-baschet-feminin/stiri/promise-amukamara-a-semnat-cu-csm-satu-mare
Timestamp: 2020-06-06 08:43:35+00:00

Document:
Promise Amukamara a semnat cu CSM Satu Mare - Baschet.ro | Totul despre Baschet
Promise Amukamara a semnat cu CSM Satu Mare
CSM Satu Mare va conta în sezonul următor pe a doua marcatoare a campionatului precedent. Promise Amukamara a avut al doilea total de puncte în LNBF, alături de ACSBT Alexandria. Formația sătmăreană a luat-o și pe Andreea Huțanu, de la campioană, a readus-o pe Matea Tavic și a mai luat o tânără de la Timișoara, Roxana Pane. Marius Dobă și Octavian Boian vor fi și în următorul sezon pe banca vicecampioanei.
Promise Amukamara schimbă echipa în Liga Națională. Fundașul de 1,73 a avut un sezon foarte bun alături de ACSBT Alexandria. Jucătoarea de 25 de ani a reușit 479 de puncte în 24 de meciuri din LNBF, având o medie de aproape 20 de puncte/partidă. A adăugat 5.5 recuperări, 2.9 pase decisive, 2 mingi pierdute și 3.1 intercepții pentru 20.6 eficiență medie în 36:41 minute. Nu a mai disputat partidele pentru locul 5, după ce teleormănencele nu au păstrat stranierele pentru această luptă. ACSBT a încheiat pe 6.
Americano-nigerianca a marcat peste 20 de puncte în jumătate din partidele disputate în campionat, iar în prima etapă a debutat cu 30 de puncte în fața celor de la CSU Alba Iulia. A fost al treilea sezon al său în Europa, după ce în 2015-2016 juca în Spania, la Cref, iar înainte să vină în România a evoluat în Germania, la Osnabruck. A jucat pentru Arizona State în NCAA, iar în 2015 a fost draftată de Phoenix Mercury, cu a 36-a opțiune.
Andreea Huțanu lasă campioana ACS Sepsi SIC Sfântu Gheorghe după două sezoane în care a reușit titlurile 4 și 5 din carieră. Jucătoarea de 30 de ani a evoluat în 24 de meciuri din precedenta ediție de campionat. A avut medii de 2.7 puncte, 12:02 minute, 3 recuperări și 1.3 pase decisive, pentru 4.4 eficiență medie. La 1,88 înălțime, Huțanu poate evolua atât pe poziția 4, cât și pe poziția 5.
A jucat și în cele 8 meciuri disputate de campioană în EuroCup Women, cu 9.4 minute, 1.5 puncte și 1.9 recuperări. A intrat în toate cele 3 partide ale alb-verzilor în Cupa României, contribuind la câștigarea trofeului cu 3 puncte/meci, 5.7 recuperări și 1 pasă decisive pentru 6.7 eficiență în aproape 20 de minute. Pe lângă cele două titluri cu ACS Sepsi SIC mai are trei în palmares cu CSM Târgoviște, cu care a evoluat și în Euroligă. A făcut parte și din lotul naționalei de senioare a României.
Matea Tavic revine la Satu Mare după un sezon petrecut la FCC ICIM Arad, cu care a încheiat pe locul 7. Fundașul de 26 de ani a jucat în 20 de meciuri de campionat pentru formația arădeană (10.9 puncte, 3.5 recuperări,3.2 pase decisive în 31:55 minute, 10.1 eficiență medie). A avut probleme la spate în finalul sezonului. Bosniaca (are și pașaport croat) va fi la al 4-lea sezon în LNBF după ce în 2015-2016 a jucat pentru ACS Sepsi SIC Sfântu Gheorghe, cu care și-a trecut în palmares eventul.
Aceasta revine la CSM Satu Mare pentru care a evoluat în sezonul 2016-2017. În 24 de meciuri pentru alb-roșii a avut medii de 10.8 puncte, 3 recuperări și 3.5 pase decisive pentru 9.4 eficiență medie în 33:21 minute. Tavic a mai jucat de-a lungul carierei la echipe din țara sa, din Slovenia, Cehia și Suedia. A evoluat și cu naționala Bosniei în calificările pentru europeanul din 2017.
Sătmărenii au mai adus și o jucătoare sub 23 de ani. Roxana Pane se alătură vicecampioanei după ce a debutat în Liga Națională în sezonul trecul, la SCM Timișoara. Alături de formația din orașul natal a prins 11 partide în primul eșalon, cu medii de 2.1 puncte, 1.2 recuperări și 0.6 pase decisive în 9:17 minute. Cel mai bun meci al său l-a reușit chiar în fața viitoarei sale echipe. În a doua partidă din sfertul cu CSM Satu Mare a marcat 10 puncte la care adăugat 4 recuperări și o intercepție. Jucătoarea va împlini 18 ani în octombrie și poate evolua ca fundaș sau extremă. În ultimul sezon a făcut multe deplasări pentru că a jucat și pentru ACS Napoca Baschet Cluj în CN U18.
Printre transferurile efectuate în această vară de CSM Satu Mare se numără și Adina Pop, care a fost colegă cu Pane la SCM Timișoara. Rămân de anul trecut: Andra Mandache, Andrea Olah, Alexandra Uiuiu, Anamaria Kadar, Andreea Lazăr, Diana Moldoveanu, Valentina Bolba Kristina Baltic și Brittany Denson.
Americanca Denson nu va ocupa al doilea loc de non-europeană, deoarece are și pașaport armean. În sezonul următor, din 5 straniere câte sunt admise pe foaia de joc, maxim 2 pot fi non-europence. Pivotul a avut al doilea total de puncte înscrise în play-off, 131 în 9 partide. Denson s-a alăturat sătmărencelor în februarie și a umplut golul lăsat de plecarea lui Williams, pe care Miller nu l-a putut acoperi.
Nu vor continua la CSM Satu Mare: Marina Solopova (a plecat la ACS Sepsi SIC), Taneisha Harrison (va juca în Ungaria), Porchia Green, Marina Sfîrlea (Universitatea Cluj-Napoca) și Renata Szmutku.
Vizualizeaza pagina personala a jucatorului Promise Amukamara, Andreea Huțanu, Matea Tavic, Roxana Pane, Brittany Janelle Denson
Cristian Chirita :
Superjucătoare! Anul trecut, la o echipă mică, a făcut minuni! Respect!
cu 1 an în urmă (13.08.2018) Raspunde
Spitalul de campanie de la Sala Polivalentă din Cluj urmează să fie desfiin...
09:23 | 05.06.2020 0
Angela Beadle de la Olimpia Brașov participă la protestele din SUA
11:03 | 02.06.2020 0

References: CSM 
 CSM 

CSM 
 CSM 
 CSM 
 CSM 
 CSM 
 CSM